Id-Deċiżjoni tal-Kummissjoni
tad-19 ta' Mejju 2000
li tikkoreġi d-Direttiva 98/98/KE li taddatta għall-25 darba għall-progress tekniku d-Direttiva tal-Kunsill 67/548/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrativi dwar il-klassifikazzjoni, l-imballaġġ u l-ittikkettjar ta' sustanzi perikolużi
(notifikata taħt id-dokument numru Ċ(2000) 1333)
(Test b'rilevanza għaż-ŻEE)
(2000/368/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 67/548/KEE tas-27 ta' Ġunju 1967 dwar l-approssimazzjoni tal-liġijiet, ir-regolamenti u d-dispożizzjonijiet amministrativi dwar il-klassifikazzjoni, l-imballaġġ u l-ittikkettjar ta' sustanzi perikolużi [1], kif l-aħħar emendata bid-Direttiva 1999/33/KE tal-Parlament Ewropew u tal-Kunsill [2], u b'mod partikolari Artikolu 28 tagħha,
Billi:
(1) Anness VI mad-Direttiva 67/548/KEE jikkontjeni gwida għall-klassifikazzjoni u l-ittikkettjar ta' sustanzi u preparazzjonijiet perikolużi. Anness VI ġie l-aħħar emendat minn Anness 4 tad-Direttiva 98/98/KE [3]. Is-Sezzjonijiet 3.2.3, 3.2.8, 6.2 u 8 ta' Anness 4 tad-Direttiva 98/98/KE mhumiex kompleti. B' konsegwenza huwa neċessarju li jiġi korrett Anness 4 mad-Direttiva 98/98/KE.
(2) Il-miżuri previsti f'din id-Deċiżjoni huma skond l-opinjoni tal-Kumitat dwar l-addattament għall-progress tekniku tad-Direttivi għall-eliminazzjoni tal-barrieri tekniċi għall-kummerċ f sustanzi u preparazzjonijiet perikolużi,
ADOTTAT DIN ID-DEĊIŻJONI:
Artikolu 1
Anness 4 mad-Direttiva 98/98/KE huwa sostitwit b'Anness ma din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fid-19 ta' Mejju 2000.